1. **На заинтересованите лица се предоставя възможност в 30-дневен срок, считано от 18.11.2019 г., за предложения, становища, мнения и препоръки по настоящия Проект на Наредба за изменение и допълнение на** *Наредба за реда за придобиване, управление и разпореждане с общинско имущество в община Джебел*,
2. **На основание чл. 66, ал.1 от Административнопроцесионалния кодекс, настоящият проект за решение е публикуван на интернет страницата на Община Джебел - https:// http://www.dzhebelbg.bg, на 18.11.2019 г., обявен е на информационното табло в сградата на Община Джебел на същата дата. Предложенията и становищата могат да се депозират на електронния адрес на общината** [**kmet\_dj@abv.bg**](mailto:kmet_dj@abv.bg) **и в деловодството в сградата на общинска администрация на адрес: гр. Джебел , ул.Еделвайс № 19**
3. **Съгласно чл. 69, ал. 1, т. 4 от Административнопроцесионалния кодекс ще бъде проведено обществено обсъждане на 19.12.2019 г. от 16:00 часа в залата на Общинския съвет - в гр. Джебел**

**П Р О Е К Т**

**Наредба за реда за придобиване, управление и разпореждане с общинско имущество в община Джебел**

ПРОЕКТ!

**РЕШЕНИЕ:**

На основание чл. 21, ал. 2 от Закона за местното самоуправление и местната администрация, чл.8, ал.2 от Закона за общинската собственост, чл. 76, ал. 3 и чл. 79 от АПК Общински съвет – Джебел приема следните изменения и допълнения в *Наредба за реда за придобиване, управление и разпореждане с общинско имущество в община Джебел*.

**В Чл. 24. 1 и ал.2 се отменят.**

**Създава се нов Чл. 24.ал.1,ал.2,ал.3 и ал.4**

/1/ Кметът на общината може да отдава под наем без търг или конкурс общински недвижими имоти или части от тях /терени, **тротоари и др. свободни площи/** за лятно сезонно ползване на собствениците или наемателите, пред регистрираните от тях обекти, за периода от месец април до месец октомври, включително или целогодишно, по утвърдена схема от главния архитект на общината. Размерът на месечния наем се определя, **съгласно** чл.36, ал.1 и ал.2 от наредбата.

/2/ Договорите за отдаване под наем на имотите по ал.1 се сключват въз основа на подадено заявление до кмета на общината, към което се прилагат копие от документ за собственост или договор за наем на обекта.

/3/ Заявленията за ползване на имотите по ал.1 се подават в срок от 15 февруари до 1 март на съответната година – за лятно сезонно ползване, а за целогодишно ползване – до 20 декември на предходната година, но не по късно от 15 дни преди началната дата на ползване.

/4/ Ползвателите на общински терени без сключен договор за наем заплащат такса, съгласно Наредбата за определянето и администрирането на местни такси и цени на услуги, приета от общинския съвет.

**Чл.25. /1/ се изменя и придобива следното съдържание:**

„Със заповед на кмета на общината без търг или конкурс се предоставят за безвъзмездно ползване свободни нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, на общинските ръководства на политическите партии, отговарящи на условията, предвидени в Закона за политическите партии.“

**/2/ се изменя и придобива следното съдържание:**

Определянето на ползвател по смисъла на Закона за политическите партии става със заповед на Кмета на Общината и се сключва договор за безвъзмездно ползване.

**/3/ се изменя и придобива следното съдържание:**

„Политическите партии, на които са предоставени имоти по ал. 1 заплащат експлоатационните разходи, ако има такива/ ел.енергия, вода и други/.“

**/4/ се изменя и придобива следното съдържание:**

Заявленията за предоставяне на помещение по ал.1 се подават до Кмета на Общината, които съдържат:

1. наименованието на партията;

2. приблизителния членски състав на общинската организация на партията, за нуждите на която се иска помещението;

3. декларация, че общинската структура на партията не притежава друго помещение за задоволяване на същите нужди.

**Досегашната ал.5 се заличава.**

**Чл. 26./1/** **се изменя и придобива следното съдържание:**

Срокът, за който се сключват договорите за безвъзмездно ползване по чл.25, ал. 2 от Наредбата е пет години.

**/2/** **се изменя и придобива следното съдържание:**

Този срок може да бъде удължен с още пет години със заповед на кмета на общината, ако ползвателят е изпълнявал през целия срок стриктно условията по договора и отговаря на условията, предвидени в Закона за политическите партии.“

**В Чл. 36. ал.1 таблицата:**

**Било:**

|  |  |  |  |
| --- | --- | --- | --- |
| Предназначение | Лева/ кв.м.  -І зона | Лева/кв.м.  -ІІ зона | Лева/кв.м.-ІІІ зона |
| 1.обекти за търговска дейност | 1.70 | 1.10 | 0.90 |
| 2.кафе - аперитиви, сладкарници, барове и др. | 1.70 | 1.10 | 0.90 |
| 3.ателиета за услуги | 1.70 | 1.10 | 0.90 |
| 4,обекти за производствена дейност | 1.10 | 0.90 | 0.80 |
| 5..обекти за обществени и социални дейности | 1.10 | 0.90 | 0.80 |
| б.складове и селскостопански сгра­ди | 1.10 | 0.90 | 0.80 |
| 7.лекарски кабинети / медицински дейности | 1.70 | 1.10 | 0.90 |
| 8.стоматологични кабинети в учеб­ни заведения и здравни заведения | 1.70 | 1.10 | 0.90 |
| 9. зъботехнически услуги | 1.70 | 1.10 | 0.90 |

/ цените са без включено ДДС/

**Става:**

|  |  |  |  |
| --- | --- | --- | --- |
| Предназначение | Лева/  кв.м.-І зона | Лева/кв.м.-ІІ зона | Лева/кв.м.-ІІІ зона |
| 1.обекти за търговска дейност | **1.95** | 1.10 | 0.90 |
| 2.кафе - аперитиви, сладкарници, барове и др. | 1.70 | 1.10 | 0.90 |
| 3.ателиета за услуги | 1.70 | 1.10 | 0.90 |
| 4,обекти за производствена дейност | 1.10 | 0.90 | 0.80 |
| 5..обекти за обществени и социални дейности | 1.10 | 0.90 | 0.80 |
| б.складове и селскостопански сгра­ди | 1.10 | 0.90 | 0.80 |
| 7.лекарски кабинети / медицински дейности | **1.95** | 1.10 | 0.90 |
| 8.стоматологични кабинети в учеб­ни заведения и здравни заведения | **2.20** | 1.10 | 0.90 |
| 9. зъботехнически услуги | 1.70 | 1.10 | 0.90 |

/ цените са без включено ДДС/

**В Чл. 36. ал. 2**

**Било:**

**/2/** Базисната месечна наемна цена на терени - общинска собстве­ност, предназначени за стопански, административни и други дейности и за площи,прилежащи към тях,които се използват за летни градини, респ. за разполагане на маси се опре­деля на кв.м. и брой маси в зависимост от зоната, в която се намира терена:

|  |  |  |  |
| --- | --- | --- | --- |
| Зона | Първа | Втора | трета |
| наем за кв.м./лева | 1.40 | 1.10 | 1.00 |
| наем за маса/лева | 7.00 | 6.00 | 3.00 |

**Става:**

**/2/** Базисната месечна наемна цена на терени - общинска собстве­ност, предназначени за стопански, административни и други дейности и за площи,прилежащи към тях,които се използват за летни градини, респ. за разполагане на маси се опре­деля на **кв.м.** в зависимост от зоната, в която се намира терена:

|  |  |  |  |
| --- | --- | --- | --- |
| Зона | Първа | Втора | трета |
| наем за кв.м./лева | 1.95 | 1.20 | 1.00 |

**към Чл. 36. се създава нова ал. 3** „Месечна наемна цена з**а** поставяне на кафеавтомати в имоти собственост на Община Джебел както следва:

|  |  |  |  |
| --- | --- | --- | --- |
| Зона | Първа | Втора | трета |
| В сгради - лева без ДДС | 50.0 | 40.00 | 30.00 |
| До/пред/ сгради - лева без ДДС | 40.00 | 35.00 | 25.00 |
| Терени, **тротоари, площади и др. свободни площи** | 35.00 | 30.00 | 25.00 |

**Промените на наредбата влизат в сила от 01.01.2020 година.**

**КМЕТ НА ОБЩИНА ДЖЕБЕЛ : ....................**

**/ НЕДЖМИ АЛИ /**

**СИ /**